ഭൂപേന്ദ്ര പട്ടേല് പുതിയ ഗുജറാത്ത് മുഖ്യമന്ത്രി തീരുമാനം ബിജെപി നിയമസഭാകക്ഷി യോഗത്തില് അഹമ്മദാബാദ്: ഗുജറാത്തിന്റെ പുതിയ മുഖ്യമന്ത്രിയായി ഭൂപേന്ദ്ര പട്ടേലിനെ പ്രഖ്യാപിച്ചു. ബിജെപി നിയമസഭാകക്ഷി യോഗത്തിലാണ് പ്രഖ്യാപനം. വിജയ് രൂപാണി കഴിഞ്ഞ ദിവസം രാജി പ്രഖ്യാപിച്ചതോടെയാണ് പുതിയ മുഖ്യമന്ത്രിയെ തിരഞ്ഞെടുത്തത്. സെപ്റ്റംബര് 13ന് പുതിയ മുഖ്യമന്ത്രിയുടെ സത്യപ്രതിജ്ഞ നടക്കും. അടുത്ത വര്ഷം നിയമസഭാ തിരഞ്ഞെടുപ്പ് നടക്കാനിരിക്കെയാണ് വിജയ് രൂപാണിയുടെ അപ്രതീക്ഷിത രാജി പ്രഖ്യാപനം ഉണ്ടായത്. കേന്ദ്രമന്ത്രി നരേന്ദ്ര സിങ് തോമറാണ് പുതിയ മുഖ്യമന്ത്രിയെ പ്രഖ്യാപിച്ചത്. ഗഡ്ലോദിയ മണ്ഡലത്തില് നിന്നുള്ള എംഎല്എയാണ് ഭൂപേന്ദ്ര പട്ടേല്. 1.1 ലക്ഷം വോട്ടുകള്ക്കാണ് അദ്ദേഹം വിജയിച്ചത്. നേരത്തെ അഹമ്മദാബാദ് അര്ബന് ഡവലപ്മെന്റ് അതോറിറ്റി ചെയര്മാനായിരുന്നു. യുപി ഗവര്ണര് ആനന്ദിബെന് പട്ടേലിന്റെ വിശ്വസ്തനാണ് ഭൂപേന്ദ്ര. ബിജെപി ദേശീയ നേതൃത്വത്തിന്റെ നിര്ദേശത്തെത്തുടര്ന്ന് കഴിഞ്ഞ ദിവസമാണ് ഗുജറാത്ത് മുഖ്യമന്ത്രി വിജയ് രൂപാണി രാജിവെച്ചത്. നിയമസഭാ തെരഞ്ഞെടുപ്പിന് ഒരു വര്ഷം ബാക്കിയിരിക്കേ അപ്രതീക്ഷിതമായിരുന്നു രാജി. എന്നാല് രൂപാണിയുടെ രാജിക്ക് ഇടയാക്കിയ കാരണമെന്തെന്ന് ഇതുവരെ വ്യക്തമാക്കിയിട്ടില്ല. ഏഴു വര്ഷത്തിനിടെ മൂന്നു മുഖ്യമന്ത്രിമാര് എന്നതാണു പുതിയ ഗുജറാത്ത് മോഡല്. 12 വര്ഷത്തിലേറെ തുടര്ച്ചയായി നരേന്ദ്ര മോദി മുഖ്യമന്ത്രിയായിരുന്ന കാലത്തെ ഗുജറാത്ത് മോഡലിനു ശേഷമാണ് ഇതു സംഭവിക്കുന്നത്.